Prys van platinum nou buitensporig | Nuus24
Johannesburg – Die prys van platinum het tot sy hoogste vlak in byna vier maande gestyg ná die nuus dat werknemers by ander maatskappye óók salarisaanpassings eis. Die wêreld se nommer-een platinum-produsent, Anglo American Platinum, het vroeër bevestig dat hy 'n eis vir salarisverhogings ontvang het terwyl werkers by die Royal Bafokeng-platinum-myn in Rasimone buite Rustenburg deur stakende werkers verhoed is om vir werk aan te meld. Die SABC berig dit het vrese laat ontstaan dat die arbeidsgeskil by die Lonmin-myn kan uitbrei.RSG berig die platinum-prys styg omdat daar kommer bestaan oor voorraad uit Suid-Afrika.Die openbare uitsaaier het vroeër berig meer as 1 000 mynwerkers het by dié myn ophou werk.Stakende werkers wat hul lidmaatskap met Num (National Union of Mineworkers) beëindig het, eis nou direkte salarisonderhandelinge met die myn se bestuur.Volgens ‘n nuus-span op die toneel, drom die werkers buite die hoofingang na die skag saam.Werkers het sewe lede aangestel om namens hulle te onderhandel.Na bewering eis hulle ‘n verhoging van R12 000.Volg Nuus24 op Twitter Lees meer oor: anglo american platinum | rustenburg | royal bafokeng | lonmin-slagting | platinum VOLGENDE OP NUUS24X